# ריכוז נתונים דיווח על איכות המים ברעננה בהתאם לחוק תיקון פקודות העיריות (מס' 75) התשס"א -2001, אנו מביאים בזה לידיעת ציבור צרכני המים של רעננה פרטים על איכות המים המסופקים ברשת האספקה

# הדוח מתייחס לבדיקות שנעשו במערכת הפנימית של רעננה בין התאריכים 1.7.2018-31.12.2018

להלן מוצגות תוצאות הבדיקות הכימיות והמיקרוביאליות שבוצעו בין החודשים יולי - דצמבר בשנת 2018 במערכות אספקת המים שבאחריות תאגיד המים והביוב "מי רעננה",

כפוף לחובת דיווח ויידוע הציבור כאמור בחוק תיקון פקודות העיריות התשס"א -2001.

## להלן הסברים מפורטים לגבי הפרמטרים הנבדקים, התדירות, ערכי הסף ותמונת מצב איכות מי השתייה ברעננה:

* **בדיקה לחנקה** – בדיקה זו נדרשת במקור המים (תקן 70 מג"ל). במידה וערך פרמטר זה גבוה מ- 50 מג"ל, נדרש דיגום בתדירות רבעונית.

במידה וערך החנקות במי הגלם גבוה מהתקן, נדרש טיפול במי הגלם (צומת מיהול) להתאמת ריכוז החנקה לנדרש. ברעננה ריכוז החנקות מעל התקן ועל כן הקידוחים אינם מסופקים ישירות לצרכנים אלא עוברים טיפול מוקדם.

תאגיד מי רעננה פועל ומטפל בכל בארות המים באמצעות מתקן טיפול מתאים ומאושר. מתבצעת בדיקה בתדירות רבעונית במקור המים ובדיקה בתדירות חודשית במערכת האספקה, מי השתייה.

כל ממצאי הבדיקות של המים המסופקים, תקינים כפי שיפורטו להלן.

* **אתילן די ברומיד** – חומר שמקורו בחומרי הדברה. התקן הוא 0.05 מקג"ל. חלק ממקורות המים שבאחריות התאגיד עוברים טיפול נוסף באמצעות פחם פעיל לצורך סילוק פרמטר זה ממי הגלם וזאת טרם אספקתם לשתייה. על פי דרישה, הערך הרצוי לאחר טיפול יהיה נמוך מ- 30% מערך סף התקן (עדכון להנחיות, 2017). תאגיד מי רעננה, כפי שיוצג להלן עמד בדרישות איכות המים, כל ממצאי הבדיקות של המים המסופקים מתחת לסף התקן העליון.

**מי גלם – לפני טיפול**

|  |  |  |  |  |  |
| --- | --- | --- | --- | --- | --- |
| סוג הבדיקה | נקודת הדיגום | כמות דגימות נדרשת | כמות דגימות שבוצעה בפועל | אחוז ביצוע דיגום | אחוז החריגה |
| חנקה  מי גלם | בארות | 14 | 14 | 100% | 100%\* |
| ETDB  מי גלם | בארות | 8 | 8 | 100% | 0% |

\*מדובר בקידוחי מי שתייה שאינם מסופקים ישירות לצרכנים. מי הגלם עוברים טיפול על ידי צומתי מיהול ופחם פעיל, טרם אספקתם לשתייה.

**מים לאחר טיפול**

|  |  |  |  |  |  |  |
| --- | --- | --- | --- | --- | --- | --- |
| סוג הבדיקה | נקודת הדיגום | כמות דגימות נדרשת | כמות דגימות שבוצעה בפועל | אחוז ביצוע דיגום | מס' דגימות תקינות | אחוז חריגה |
| חנקה | מכונים | 24 | 24 | 100% | 24 | 0% |
| אתילן די ברומיד | מכונים | 12 | 7 | 58.3% | 7 | 0% |

* **בדיקה מיקרוביאלית מלאה –** במסגרת בדיקה זו נבדקים חיידקים מסוג קוליפורם, קוליפורם צואתי, סטרפטוקוק צואתי וספירה כללית של חיידקים. הדיגום במקור המים בדירות רבעונית. התאגיד פועל בהתאם. באשר לאיכות מיקרוביאלית של מי תהום, להלן פירוט התקנים:

קוליפורם עד 50/100ml, קוליפורם צואתי עד 10/100ml, סטרפטוקוק צואתי עד 10/100ml.

כל הממצאים של קידוחי מי השתייה הפעילים, תקינים.

|  |  |  |  |  |  |  |
| --- | --- | --- | --- | --- | --- | --- |
| סוג הבדיקה | נקודת הדיגום | כמות דגימות נדרשת | כמות דגימות שבוצעה בפועל | אחוז ביצוע דיגום | מס' דגימות תקינות | אחוז חריגה |
| בקטריאלית | בארות | 14  (12) | 12 | 87.5\*%  (100%) | 12 | 0% |

\*באר 13 לא פעלה ועל כן לא נדגמה. הנושא מדווח ומתואם עם משרד הבריאות

**כל הממצאים תקינים**

* **בדיקה מיקרוביאלית** – במסגרת בדיקה זו נבדקים חיידקים אינדיקטורים, החיידקים הקוליפורמים, המייצגים את האיכות המיקרוביאלית של מי השתייה. התקן הינו 0 חיידקי קוליפורם ב- 100 מ"ל מי שתיה. מבוצע דיגום בתדירות של פעמיים בשבוע ברשת האספקה ופעם בחודש בחיבורי צרכן של מקורות לעיר. ניתן לדווח כי תוצאות כל הבדיקות תקינות.
* **בדיקת פלואוריד**- בעבר, (עד 8.2014), נדרשו ספקי המים להוסיף פלואוריד למי השתייה המסופקים, תהליך הנועד לאזן את ריכוז הפלואוריד ובכך למנוע או לצמצם את עששת השיניים בילדים. החל מחודש 8/2014 בוטלה על ידי משרד הבריאות חובת הפלרת המים ועל כן, ריכוזו הנמדד במים הינו הריכוז הטבעי, במערכת האספקה של מי רעננה נמדד ריכוז הנמוך מ- 0.1 מג"ל.
* **מתכות רשת** – בדיקה שנועדה לוודא טיב צנרת. הפרמטרים הנבדקים הם ברזל, עופרת ונחושת. בוצעו בדיקות במערכת האספקה בכפוף לתכנית הדיגום.

|  |  |  |  |  |  |  |
| --- | --- | --- | --- | --- | --- | --- |
| סוג הבדיקה | נקודת הדיגום | כמות דגימות נדרשת | כמות דגימות שבוצעה בפועל | אחוז ביצוע דיגום | מס' דגימות תקינות | אחוז חריגה |
| בקטריאלית | רשת-שגרה | 250 | 249  (1) | 99.6\*%  (100%) | 100 | 0% |
| פלאוריד | 2 | 2 | 100% | 100 | 0% |
| מתכות | רשת | 3 | 3 | 100% | 100 | 0% |

\*מיכל 6 הושבת ועל כן לא נדגם, באישור משרד הבריאות

|  |  |  |  |  |  |  |
| --- | --- | --- | --- | --- | --- | --- |
| סוג הבדיקה | נקודת הדיגום | כמות דגימות נדרשת | כמות דגימות שבוצעה בפועל | אחוז ביצוע דיגום | מס' דגימות תקינות | אחוז חריגה |
| בקטריאלית | חיבור מקורות | 36 | 36 | 100% | 36 | 0% |

* **מגנזיום** – בהמשך לפניות ציבור שהתקבלו בתאגיד בעניין ריכוז המגנזיום במים המסופקים, פעל התאגיד וביצע דיגום מייצג ב- 3 נקודות דיגום ברחבי העיר. כפי שמדווח בטבלה להלן, מי השתייה המסופקים בעיר רעננה מכילים מגנזיום טבעי בריכוז ממוצע של 18 מג"ל.

הנ"ל הודות לעובדה כי המים המסופקים בעיר, מקורם מים טבעיים, מי תהום.

|  |  |  |
| --- | --- | --- |
| דיגום למגנזיום-אוגוסט | תוצאה | יחידות |
| שם נקודת דיגום |
| חיבור מקורות רעננה מס' 4 למכון 7א' | 13.7 | מג"ל |
| תיכון אוסטרובסקי | 19.8 |
| רחוב האלה | 20.2 |

* **בדיקת כלור ועכירות -** במסגרת הדיגום המיקרוביאלי, מתבצע ניטור לכלור ולעכירות כבקרה נוספת של איכות המים המסופקים.

ריכוז הכלור הנדרש: 0.1-0.5 מג"ל

רמת עכירות מקסימלית מותרת: 1 י.ע.ן.

**כל הממצאים תקינים .**

**סיכום:**

תאגיד מי רעננה פועל ומבצע את הדיגום במתקני ההפקה, מתקני הטיפול ובמערכת האספקה כנדרש בתכנית הדיגום. הנהלת התאגיד רואה בחשיבות עליונה את איכות מי השתייה המסופקים ובקרת איכותם.

כפי שמוצג בדו"ח זה, בחלק מהמקרים, בוצע דיגום מעל הנדרש, כבקרת "על".

**כמדווח בדו"ח זה. איכות המים המסופקים, טובה מאוד.**